
(Обикновена законодателна процедура: първо четене)



Изменение		81
Предложение за регламент
Съображение 2
	

	Текст, предложен от Комисията
	Изменение

	(2)	СПЕМ и ВСТ имат за цел да защитят производителите на чувствителни стоки в селскостопанския сектор в Съюза чрез ограничаване на преференциите до тарифни квоти.
	(2)	СПЕМ и ВСТ ще намалят защитата, от която се ползват производителите в Съюза, които произвеждат чувствителни стоки в селскостопанския сектор. Поради това следва да се въведат двустранни защитни клаузи, за да се ограничи обхватът на преференциалните тарифни квоти в случай на вреда или опасност от причиняване на вреда.



Изменение		1
Предложение за регламент
Съображение 12
	

	Текст, предложен от Комисията
	Изменение

	(12)	Внимателното наблюдение на чувствителните продукти следва да улесни своевременното вземане на решение относно евентуалното започване на разследване и последващото налагане на защитни мерки. Поради това Комисията следва редовно да наблюдава вноса на чувствителните продукти от датата на влизане в сила на ВСТ или на СПЕМ. При надлежно обосновано искане до Комисията от страна на съответния сектор на промишлеността на Съюза наблюдението следва да бъде разширено, за да обхваща и други продукти и сектори.
	(12)	Внимателното наблюдение на чувствителните продукти следва да улесни своевременното вземане на решение относно евентуалното започване на разследване и последващото налагане на защитни мерки. Поради това Комисията следва да наблюдава непрестанно и активно вноса на чувствителните продукти от датата на влизане в сила на ВСТ или на СПЕМ. При надлежно обосновано искане до Комисията от страна на съответния сектор на промишлеността на Съюза наблюдението следва да бъде разширено, за да обхваща и други продукти и сектори. На всеки три месеца Комисията следва да представя мониторингов доклад, съдържащ нейната оценка на въздействието на вноса на чувствителни продукти, които се ползват от преференциален достъп до пазара съгласно Споразумението, включително данни за обема и цените на вноса за всички чувствителни продукти с подходяща разбивка по региони.


Изменения		21 и 82
Предложение за регламент
Член 2 – параграф 1 – точка 5
	

	Текст, предложен от Комисията
	Изменение

	5)	„сериозна вреда“ означава значително общо влошаване на състоянието на промишлеността на Съюза;
	5)	„сериозна вреда“ означава значително общо влошаване на състоянието на промишлеността на Съюза; увеличаването на обема на вноса с повече от 5% на годишна база в сравнение със средната тригодишна стойност на вноса при преференциални условия за даден продукт или намаляването с повече от 5% на годишна база на средната цена за вноса на даден продукт се считат за prima facie доказателства за сериозна вреда;


Изменение		83
Предложение за регламент
Член 3 – параграф 1 – алинея 1 (нова)
	

	Текст, предложен от Комисията
	Изменение

	
	Ясните признаци за влошаване на икономическото състояние на промишлеността в целия Съюз или на равнището на държавите членки, включително увеличаване на обема на вноса с повече от 5% на годишна база в сравнение със средната тригодишна стойност на вноса при преференциални условия на даден продукт или трайно намаляване на цените на вътрешния пазар, могат да бъдат достатъчни, за да се докаже сериозна вреда за сектора и да се обоснове защитна мярка.



Изменение		2
Предложение за регламент
Член 3 – параграф 2 – буква в а (нова)
	

	Текст, предложен от Комисията
	Изменение

	
	ва)	въвеждане на задължение за реципрочност по отношение на продуктите и производствените стандарти;


Изменение		3
Предложение за регламент
Член 4 – параграф 1
	

	Текст, предложен от Комисията
	Изменение

	1.	Комисията редовно наблюдава пазара на Съюза на чувствителни продукти, по-специално по отношение на тенденциите при вноса и износа, производството и цените. За тази цел тя редовно си сътрудничи и обменя данни с държавите членки и с промишлеността на Съюза.
	1.	Комисията наблюдава непрестанно и активно пазара на Съюза на чувствителни продукти, по-специално по отношение на тенденциите при вноса и износа, производството и цените, с подкрепата на обсерваториите на пазара на Съюза, създадени с Регламент (ЕС) № 1308/2013 на Европейския парламент и на Съвета1а. За тази цел тя редовно си сътрудничи и обменя данни с държавите членки, с Европейския парламент и с промишлеността на Съюза.

	
	__________________

	
	1а Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (ОВ L 347, 20.12.2013 г., ELI: http://data.europa.eu/eli/reg/2013/1308/oj).


Изменение		4
Предложение за регламент
Член 4 – параграф 2 а (нов)
	

	Текст, предложен от Комисията
	Изменение

	
	2а.	При надлежно обосновано искане от засегнатата промишлеността на Съюза Комисията може да разшири обхвата на наблюдението, посочено в параграф 1, като включи в него продукти или сектори, различни от посочените в приложението.


Изменение		5
Предложение за регламент
Член 4 – параграф 2б (нов)
	

	Текст, предложен от Комисията
	Изменение

	
	2б.	Сътрудничеството и обменът на данни се осъществяват както вертикално между Комисията и държавите членки, така и хоризонтално между държавите членки.


Изменение		6
Предложение за регламент
Член 4 – параграф 2 в (нов)
	

	Текст, предложен от Комисията
	Изменение

	
	2в.	До 1 март 2026 г. Комисията разработва и предоставя на държавите членки технически насоки относно показателите, параметрите и видовете данни, които могат да бъдат наблюдавани на пазарите на национално и местно равнище.


Изменение		7
Предложение за регламент
Член 4 – параграф 3
	

	Текст, предложен от Комисията
	Изменение

	3.	На всеки шест месеца Комисията представя на Европейския парламент и на Съвета доклад от наблюдението, в който се съдържа нейната оценка на въздействието на вноса на чувствителни продукти, ползващи се съгласно споразумението от преференциален достъп до пазара. Тези доклади обхващат пазара на Съюза и, ако е уместно, представят и ситуацията в една или няколко държави членки.
	3.	На всеки три месеца Комисията представя на Европейския парламент и на Съвета доклад от наблюдението, в който се съдържа нейната оценка на въздействието на вноса на чувствителни продукти, ползващи се съгласно споразумението от преференциален достъп до пазара. Тези доклади обхващат пазара на Съюза и ако е уместно, представят и конкретната ситуация в една или няколко държави членки.


Изменение		8
Предложение за регламент
Член 6 – параграф 3
	

	Текст, предложен от Комисията
	Изменение

	3.	При липса на данни в обратен смисъл като правило Комисията разглежда увеличението на обема на вноса при преференциални условия на даден продукт от засегната държава с повече от 10 % на годишна база като prima facie доказателство за сериозна вреда или опасност от причиняване на сериозна вреда на промишлеността на Съюза, ако в същото време въз основа на наличните данни средната цена на вноса от засегнатата държава като правило е поне с 10 % под съответната средна цена на вътрешния пазар на сходни или пряко конкурентни продукти през същия период.
	3.	При липса на данни в обратен смисъл като правило Комисията разглежда увеличението на обема на вноса при преференциални условия на даден продукт от засегната държава с повече от 5 % в сравнение с усреднения размер на база три години като prima facie доказателство за сериозна вреда или опасност от причиняване на сериозна вреда на промишлеността на Съюза, ако в същото време въз основа на наличните данни средната цена на вноса от засегнатата държава като правило е поне с 5 % под съответната средна цена на вътрешния пазар на сходни или пряко конкурентни продукти през същия период.


Изменение		9
Предложение за регламент
Член 6 – параграф 4
	

	Текст, предложен от Комисията
	Изменение

	4.	При липса на данни в обратен смисъл Комисията разглежда намалението на средната цена на вноса на даден продукт от засегнатата държава с повече от 10 % на годишна база, внесен в Съюза при преференциални условия, като prima facie доказателство за сериозна вреда или опасност от причиняване на сериозна вреда на промишлеността на Съюза, ако в същото време въз основа на наличните данни средната цена на вноса от засегнатата държава за този продукт като правило е поне с 10 % под съответната средна цена на вътрешния пазар на сходни или пряко конкурентни продукти през същия период.
	4.	При липса на данни в обратен смисъл Комисията разглежда намалението на средната цена на вноса на даден продукт от засегнатата държава с повече от 5 % в сравнение с усреднения размер на база три години, внесен в Съюза при преференциални условия, като prima facie доказателство за сериозна вреда или опасност от причиняване на сериозна вреда на промишлеността на Съюза, ако в същото време въз основа на наличните данни средната цена на вноса от засегнатата държава за този продукт като правило е поне с 5 % под съответната средна цена на вътрешния пазар на сходни или пряко конкурентни продукти през същия период.


Изменение		10
Предложение за регламент
Член 6 – параграф 4 а (нов)
	

	Текст, предложен от Комисията
	Изменение

	
	4а.	Комисията не се ограничава до количествените прагове, определени в настоящия член, за да установи наличието на prima facie доказателства за сериозна вреда. Ако има ясни признаци за влошаване на икономическото състояние на промишлеността в целия Съюз или на равнището на държавите членки, включително трайно намаляване на цените на вътрешния пазар, това може да е достатъчно, за да се докаже вреда за сектора, и може да обоснове започването на разследване.


Изменение		11
Предложение за регламент
Член 7 – параграф 3
	

	Текст, предложен от Комисията
	Изменение

	3.	Доколкото е възможно, разследването приключва в срок от шест месеца от датата на публикуване на известието за започване на разследване в Официален вестник на Европейския съюз. Този срок може да се удължи с още три месеца при изключителни обстоятелства, например участие на необичайно голям брой заинтересовани страни или сложна пазарна ситуация. Комисията уведомява всички заинтересовани страни за всяко удължаване на срока и обяснява причините за това. Когато дадено разследване засяга чувствителни продукти, Комисията го приключва във възможно най-кратък срок с цел вземане на окончателно решение в срок от четири месеца от датата на публикуване на известието за започване в Официален вестник на Европейския съюз.
	3.	Доколкото е възможно, разследването приключва в срок от три месеца от датата на публикуване на известието за започване на разследване в Официален вестник на Европейския съюз. Този срок може да се удължи с още три месеца при изключителни обстоятелства, например участие на необичайно голям брой заинтересовани страни или сложна пазарна ситуация. Комисията уведомява всички заинтересовани страни за всяко удължаване на срока и обяснява причините за това. Когато дадено разследване засяга чувствителни продукти, Комисията го приключва във възможно най-кратък срок с цел вземане на окончателно решение в срок от два месеца от датата на публикуване на известието за започване в Официален вестник на Европейския съюз.


Изменение		12
Предложение за регламент
Член 7 – параграф 5
	

	Текст, предложен от Комисията
	Изменение

	5.	Комисията подлага на оценка всички относими и подлежащи на количествено определяне фактори от обективно естество, които влияят на състоянието на промишлеността на Съюза, и по-специално процента и размера на увеличение на вноса на съответния продукт в абсолютно и относително изражение, отнетия от увеличения внос дял от вътрешния пазар и промените по отношение на промишлеността на Съюза във връзка с равнището на продажбите, производството, производителността, използването на капацитета, печалбите и загубите, както и заетостта. Този списък не е изчерпателен и Комисията може да вземе предвид и други относими фактори при определяне на решението си относно наличието на сериозна вреда или опасност от сериозна вреда, например запасите, цените, възвращаемостта на инвестирания капитал, паричните потоци, равнището на пазарните дялове и други фактори, които причиняват или може да са причинили сериозна вреда или които създават опасност от причиняване на сериозна вреда на промишлеността на Съюза.
	5.	Комисията подлага на оценка всички относими икономически показатели и подлежащи на количествено определяне фактори от обективно естество, които влияят на състоянието на промишлеността на Съюза, и по-специално процента и размера на увеличение на вноса на съответния продукт в абсолютно и относително изражение, отнетия от увеличения внос дял от вътрешния пазар и промените по отношение на промишлеността на Съюза във връзка с равнището на продажбите, включително цените, производството, производителността, използването на капацитета, печалбите и загубите, както и заетостта. Този списък не е изчерпателен и Комисията може да вземе предвид и други относими фактори при определяне на решението си относно наличието на сериозна вреда или опасност от сериозна вреда, например запасите, възвращаемостта на инвестирания капитал, паричните потоци, равнището на пазарните дялове и други фактори, които причиняват или може да са причинили сериозна вреда или които създават опасност от причиняване на сериозна вреда на промишлеността на Съюза.


Изменения		34 и 86
Предложение за регламент
Член 9 – параграф 1 – буква б а (нова)
	

	Текст, предложен от Комисията
	Изменение

	
	ба)	ясните признаци за влошаване на икономическото състояние на промишлеността в целия Съюз или на равнището на държавите членки, включително увеличаване на обема на вноса с повече от 5% на годишна база в сравнение със средната тригодишна стойност на вноса при преференциални условия на даден продукт или трайно намаляване на цените на вътрешния пазар, могат да бъдат достатъчни, за да се докаже сериозна вреда за сектора и да се обоснове защитна мярка.




Изменение		13
Предложение за регламент
Член 9 – параграф 3
	

	Текст, предложен от Комисията
	Изменение

	3.	В случай на чувствителни продукти временни защитни мерки се приемат в съответствие с процедурата, посочена в член 18, параграф 4, незабавно и при всички случаи в рамките на не повече от 21 дни от започването на разследването, за да се предотвратят вреди за промишлеността на Съюза, които биха били трудно поправими, включително когато тези щети евентуално са географски концентрирани в една или няколко държави членки.
	3.	В случай на чувствителни продукти временни защитни мерки се приемат в съответствие с процедурата, посочена в член 18, параграф 4, незабавно и при всички случаи в рамките на не повече от 14 дни от започването на разследването, за да се предотвратят вреди за промишлеността на Съюза, които биха били трудно поправими, включително когато тези щети евентуално са географски концентрирани в една или няколко държави членки.


Изменения		36 и 87
Предложение за регламент
Член 11 – параграф 1
	

	Текст, предложен от Комисията
	Изменение

	1.	Когато при разследване се стигне до заключението, че са изпълнени условията, установени в член 3, параграф 1, Комисията може да приеме окончателни защитни мерки в съответствие с процедурата по разглеждане, посочена в член 18, параграф 3.
	1.	Когато при разследване се стигне до заключението, че са изпълнени условията, установени в член 3, параграф 1, Комисията приема окончателни защитни мерки в съответствие с процедурата по разглеждане, посочена в член 18, параграф 3.



Изменения		64 и 88
Предложение за регламент
Член 12 а (нов)
	

	Текст, предложен от Комисията
	Изменение

	
	Член 12а	

	
	Екологична, здравна и фитосанитарна клауза

	
	1. Комисията започва разследване и приема защитни мерки съгласно настоящия регламент, когато са налице убедителни доказателства, че вносът, който се ползва от тарифни преференции, не отговаря на равностойни изисквания в областта на околната среда, хуманното отношение към животните, здравето, безопасността на храните или защитата на труда, приложими за производителите от Съюза.

	
	2. В случай на документиран риск за здравето на хората, животните или растенията, включително използването на производствени методи, които са забранени в Съюза, или неспазване на санитарните и фитосанитарните изисквания, Комисията може незабавно да спре вноса на продукта, който се ползва от тарифните преференции, в съответствие с член 9, параграф 3. Мерките, приети съгласно настоящия член, са необходими и пропорционални и подлежат на преразглеждане в съответствие с член 12.




Изменение		14
Предложение за регламент
Член 15 а (нов)
	

	Текст, предложен от Комисията
	Изменение

	
	Член 15а

	
	Мерки срещу заобикалянето на защитните мерки

	
	1.	Ако Комисията установи заобикаляне на защитните мерки чрез промени в търговските маршрути, включително внос от страни, които са освободени от защитните мерки , тя може да разшири обхвата на защитните мерки , така че да включва този внос, или да приеме други необходими мерки за изпълнение.

	
	2.	Комисията задълбочава митническото сътрудничество с държавите членки по отношение на проверката на правилата за произход и осигуряването на пълна проследимост на вноса на чувствителни продукти.


Изменение		15
Предложение за регламент
Приложение – параграф 1 – точка 14
	

	Текст, предложен от Комисията
	Изменение

	14.	Яйца
	14.	Яйца от класове A и B


Изменение		16
Предложение за регламент
Приложение – параграф 1 – точка 15
	

	Текст, предложен от Комисията
	Изменение

	15.	Яйчен албумин
	15.	Яйчни продукти — цели яйца на прах, жълтъци на прах, яйчен албумин (стандартни, с висока пенообразуваща способност, с висока желираща способност)


Изменение		17
Предложение за регламент
Приложение – параграф 1 – точка 23 а (нова)
	

	Текст, предложен от Комисията
	Изменение

	
	23а.	Цитрусови плодове: портокали, лимони и мандарини

